Neuvoston asetus N:o 741/67/ETY, annettu 24 päivänä lokakuuta 1967, Euroopan maatalouden ohjaus- ja tukirahaston tukiosaston tuesta



Virallinen lehti nro 258 , 25/10/1967 s. 0002 - 0004

Suomenk. erityispainos Alue 3 Nide 1 s. 0226

Tanskank. erityispainos: Sarja II Nide III s. 0025

Ruotsink. erityispainos Alue 3 Nide 1 s. 0226

Englannink. erityispainos: Sarja II Nide III s. 0025

Espanjank. erityispainos: Luku 03 Nide 2 s. 0071

Portugalink. erityispainos: Luku 03 Nide 2 s. 0071



NEUVOSTON ASETUS N:o 741/67/ETY, annettu 24 päivänä lokakuuta 1967, Euroopan maatalouden ohjaus- ja tukirahaston tukiosaston tuesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), sekä katsoo, että kolmansiin maihin tapahtuvaa vientiä varten myönnettävien yhdenmukaisten ja pakollisten tukien järjestelmän perustaminen suurelta osin jo 1 päivästä heinäkuuta 1967 alkaen voimassa olleiden maataloustuotteiden yhteisnäismarkkinoiden toteutumisesta alkaen mitätöi alimman keskimääräisen tuen perusteen käyttämisen yhteisen maatalouspolitiikan rahoituksesta annetun asetuksen N:o 25(2) 3 artiklan 1 kohdan a alakohdassa tarkoitetun tuen rahoitukseen, tämän perusteen poistaminen aiheuttaa Euroopan maatalouden ohjaus- ja tukirahaston tuen myöntämisen edellytyksistä 5 päivänä helmikuuta 1964 annetun neuvoston asetuksen N:o 17/64/ETY(3) 2 artiklassa määritellyn niin sanotun perustuotteiden menetelmän kumoamisen; mainitun asetuksen 2, 3 ja 4 artiklan on kuitenkin oltava voimassa maitotuotteiden yhteisten hintojen voimaantuloon saakka tavoitehintojen saavuttamiselle tarpeellisten tuotantotukien vaikutusten korvaamiseksi, tällä hetkellä yhteisö korvaa jäsenvaltioille maatalouden yhteisestä markkinajärjestelystä aiheutuvat menot huomattavan hitaasti; tämä seikka on korjattava maksamalla ennakkoja siihen asti, kunnes varainhoitovuosien 1964/1965, 1965/1966 ja 1966/1967 tilit voidaan kokonaan tarkastaa ja hyväksyä, varainhoitovuosien 1967/1968 ja 1968/1969 osalta olisi otettava huomioon yhteisen maatalouspolitiikan rahoituksesta 26 päivänä heinäkuuta 1966 annetun neuvoston asetuksen N:o 130/66/ETY(4) säännökset ja säädettävä maksujen suorittamisesta useammin ja jäsenvaltioissa menoja aiheuttavia toimia lähempänä olevina ajankohtina, ja on vahvistettava määräpäivät ennakkoja ja rahaston tukea koskeville komission päätöksille maatalousmarkkinoiden tyydyttävän toiminnan varmistamiseksi, ON ANTANUT TÄMÄN ASETUKSEN: 1 artikla Korvataan asetuksen N:o 25, sellaisena kuin se on muutettuna asetuksen N:o 130/66/ETY 8 artiklalla, 3 artiklan 1 kohdan a alakohta seuraavasti: "a) tuotteita koskevissa asetuksissa annettujen säännösten mukaisesti myönnetyt vientituet viennille kolmansiin maihin; kuitenkin varainhoitovuoteen 1966/1967 saakka kyseinen vuosi mukaan luettuna nämä tuet lasketaan nettovientimäärien perusteella sekä sen jäsenvaltion myöntämän tuen määrän perusteella, jonka myöntämä keskimääräinen tuki on alhaisin." 2 artikla Asetuksen N:o 17/64/ETY 2, 3 ja 4 artiklaa ei sovelleta enää varainhoitovuodesta 1967/1968 alkaen. Näiden artiklojen säännökset jäävät kuitenkin voimaan maito- ja maitotuotealan yhteisen markkinajärjestelyn mukaisesti myönnettyjen sekä tavoitehinnan saavuttamiselle välttämättömien tuotantotukien korvaamista koskevien yhteisten hintojen voimaantuloon saakka. 3 artikla Korvataan asetuksen N:o 17/64/ETY 8 artikla seuraavasti: "Komissio määrittää rahastokomiteaa kuultuaan ne tiedot, jotka jäsenvaltioiden on sille toimitettava. Nämä tiedot koskevat rahaston tukiosaston menoihin liittyviä tekijöitä sekä maksuja talousarvion ennakkoarvioiden valmistelua varten." 4 artikla Kumotaan asetuksen N:o 17/64/ETY 9 artiklan 2 kohta; lisätään mainitun asetuksen 9 artiklaan säännökset seuraavasti: 2. "Varainhoitovuosina 1967/1968 ja 1968/1969 jäsenvaltioiden on esitettävä komissiolle kunkin varainhoitovuoden osalta: a) Ennen 1 päivää huhtikuuta rahaston tukiosastosta korvattavia menoja koskeva maksuhakemus kyseisen varainhoitovuoden ensimmäisen puoliskon osalta; b) ennen 1 päivää lokakuuta rahaston tukiosastosta korvattavia menoja koskeva maksuhakemus kyseisen varainhoitovuoden toisen puoliskon osalta; c) ennen seuraavaa 1 päivää helmikuuta, rahaston tukiosastosta korvattavia menoja koskeva korvaushakemus kuluneen varainhoitovuoden osalta. 3. Kaikkiin 2 kohdassa tarkoitettuihin hakemuksiin on liitettävä selvitys kyseisen varainhoitovuoden aikana perityistä maksuista asetuksen N:o 130/66/ETY 11 artiklan mukaisesti. 4. Edellä 2 kohdassa säädettyjä päivämääriä voidaan siirtää myöhemmäksi 26 artiklassa säädettyä menettelyä noudattaen, jos siirtäminen todetaan välttämättömäksi, kuitenkin enintään yhdellä kuukaudella. 5. Tiedot, jotka edellisissä kohdissa tarkoitetuissa hakemuksissa ja selvityksissä on oltava sekä niiden esitysmuoto määritetään 26 artiklassa säädettyä menettelyä noudattaen." 5 artikla Korvataan asetuksen N:o 17/64/ETY 10 artikla seuraavasti: 1. "Varainhoitovuoden 1964/1965 osalta komissio päättää: a) Ennen 31 päivää lokakuuta 1967 rahaston tuen ennakosta, joka on 60 prosenttia talousarvioon kirjatuista arvioiduista menoista; b) ennen 15 päivää joulukuuta 1968 rahaston tuesta 9 artiklan mukaisesti esitettyjen hakemusten perusteella ja kuultuaan rahastokomiteaa. 2. Varainhoitovuoden 1965/1966 osalta komissio päättää: a) ennen 15 päivää joulukuuta 1967 rahaston tuen ennakosta, joka on 75 prosenttia talousarvioon kirjatuista arvioiduista menoista; b) ennen 15 päivää joulukuuta 1968 rahaston tuesta 9 artiklan mukaisesti esitettyjen hakemusten perusteella ja kuultuaan rahastokomiteaa. 3. Varainhoitovuoden 1966/1967 osalta komissio päättää: a) ennen 15 päivää joulukuuta 1968 rahaston tuen ennakosta, joka on 75 prosenttia talousarvioon kirjatuista arvioiduista menoista; b) ennen 15 päivää joulukuuta 1969 rahaston tuesta 9 artiklan mukaisesti esitettyjen hakemusten perusteella ja kuultuaan rahastokomiteaa. 4. Varainhoitovuoden 1967/1968 osalta komissio päättää 9 artiklan 2 kohdassa säädettyjen hakemusten perusteella: a) ennen 30 päivää kesäkuuta ja 15 päivää joulukuuta 1968 rahaston tuen ennakosta, joka on 75 prosenttia menoista, jotka voidaan ottaa huomioon tämän varainhoitovuoden ensimmäisen ja toisen puoliskon osalta vastaavasti; b) ennen 31 päivää lokakuuta 1969 rahaston tuesta kuultuaan rahastokomiteaa. 5. Varainhoitovuoden 1968/1969 osalta komissio päättää 9 artiklan 2 kohdassa säädettyjen hakemusten perusteella: a) ennen 30 päivää kesäkuuta ja 15 päivää joulukuuta 1969 rahaston tuen ennakosta, joka on 75 prosenttia menoista, jotka voidaan ottaa huomioon tämän varainhoitovuoden ensimmäisen ja toisen puoliskon osalta vastaavasti; b) ennen 31 päivää lokakuuta 1970 rahaston tuesta kuultuaan rahastokomiteaa. 6. Jos komissio kuitenkin toteaa, että 4 kohdan a alakohdan tai 5 kohdan a alakohdan säännösten soveltaminen saattaa aiheuttaa jäsenvaltiossa Euroopan maatalouden ohjaus- ja tukirahaston rahoituksesta annetun asetuksen(1) muutetun 10 artiklan 1 kohdan mukaisesti avatuilla tileillä varainhoitovuoden päättyessä päinvastaisia saldoja kuin mitä oli säädetty sen käytössä olevien tietojen perusteella, komissio päättää 26 artiklassa säädettyä menettelyä noudattaen kyseiselle jäsenvaltiolle maksettavan maksun suurentamisesta tai pienentämisestä tarvittavassa määrin sen saattamiseksi jäsenvaltion väliaikaisen osuuden mukaiseksi. 7. Yksityiskohtaiset säännöt 1 5 kohdan soveltamisesta annetaan tarvittaessa 26 artiklassa säädettyä menettelyä noudattaen.(1) EYVL N:o 258, 25.10.1967, s. 11" 6 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 24 päivänä lokakuuta 1967. Neuvoston puolesta Puheenjohtaja K. SCHILLER (1) EYVL N:o 192, 11.8.1967, s. 8 (2) EYVL N:o 30, 20.4.1962, s. 991/62 (3) EYVL N:o 34, 27.2.1964, s. 586/64 (4) EYVL N:o 165, 21.9.1966, s. 2965/66